CELEX: 62010CN0509
Language: ro
Date: 2010-10-26 00:00:00
Title: Cauza C-509/10: Cerere de pronunțare a unei hotărâri preliminare introdusă de Bundesgerichtshofs (Germania) la 26 octombrie 2010 — Josef Geistbeck și Thomas Geistbeck/Saatgut-Treuhandverwaltungs GmbH

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/15
            
         Cerere de pronunțare a unei hotărâri preliminare introdusă de Bundesgerichtshofs (Germania) la 26 octombrie 2010 — Josef Geistbeck și Thomas Geistbeck/Saatgut-Treuhandverwaltungs GmbH
   (Cauza C-509/10)
   ()
   2011/C 30/24
   Limba de procedură: germana
   
      Instanța de trimitere
   
   Bundesgerichtshof
   
      Părțile din acțiunea principală
   
   
      Reclamanți: Josef Geistbeck și Thomas Geistbeck
   
      Pârâtă: Saatgut-Treuhandverwaltungs GmbH
   
      Întrebările preliminare
   
   Curții de Justiție a Uniunii Europene i se adresează în temeiul articolului 267 primul paragraf litera (b) și al treilea paragraf din TFUE următoarele întrebări privind interpretarea Regulamentului (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (denumit în continuare Regulamentul privind protecția soiurilor de plante (1)) și a Regulamentului (CE) nr. 1768/95 al Comisiei din 24 iulie 1995 de stabilire a normelor de aplicare a derogării prevăzute la articolul 14 alineatul (3) din Regulamentul (CE) nr. 2100/94 al Consiliului de instituire a unui regim de protecție comunitară a soiurilor de plante (denumit în continuare Regulamentul de punere în aplicare (2)):
   
               (a)
            
            
               Remunerația echitabilă pe care un agricultor trebuie să o plătească unui titular al dreptului comunitar de protecție a soiurilor de plante în temeiul articolului 94 alineatul (1) din Regulamentul privind protecția soiurilor de plante, deoarece acesta, prin cultivare, a utilizat material săditor obținut din soiuri care beneficiază de protecție și nu a îndeplinit condițiile prevăzute la articolul 14 alineatul (3) din Regulamentul privind protecția soiurilor de plante și la articolul 8 din Regulamentul de punere în aplicare, trebuie calculată în funcție de valoarea medie a taxei percepute pentru producția sub licență a unei cantități corespunzătoare de material săditor din același soi protejat de specii de plante în aceeași regiune, sau în locul acesteia trebuie să se ia drept bază remunerația (mai mică) care, în cazul unei cultivări autorizate, ar trebui să fie plătită în conformitate cu articolul 14 alineatul (3) a patra liniuță din Regulamentul privind protecția soiurilor de plante și cu articolul 5 din Regulamentul de punere în aplicare?
            
         
               (b)
            
            
               În cazul în care se ia drept bază doar remunerația pentru cultivarea autorizată:
               În situația menționată, poate titularul protecției soiurilor [de plante], în cazul în care există un singur act de contrafacere săvârșit cu vinovăție, să calculeze valoarea prejudiciului care urmează să îi fie reparat în temeiul articolului 94 alineatul (2) din Regulamentul privind protecția soiurilor de plante în mod forfetar pe baza taxei percepute pentru eliberarea unei licențe pentru producția de material săditor?
            
         
               (c)
            
            
               Este admisibil sau chiar necesar ca la calcularea remunerației echitabile datorate în temeiul articolului 94 alineatul (1) din Regulamentul privind protecția soiurilor de plante sau a compensației suplimentare datorate în conformitate cu articolul 94 alineatul (2) din Regulamentul privind protecția soiurilor de plante, să se ia în considerare costul mijloacelor speciale de control angajate de o organizație care apără drepturile unui mare număr de titulari ai dreptului de protecție, astfel încât să se acorde dublul remunerației convenite în mod obișnuit, respectiv al remunerației datorate în temeiul articolului 14 alineatul (3) a patra liniuță din Regulamentul privind protecția soiurilor de plante?
            
         
      (1)  JO L 227, p. 1, Ediție specială, 03/vol.15, p. 197.
   
      (2)  JO L 173, p. 14, Ediție specială, 03/vol. 17, p. 177.